CELEX: 62010TN0157
Language: mt
Date: 2010-04-08 00:00:00
Title: Kawża T-157/10: Rikors ippreżentat fit- 8 ta’ April 2010 — Barilla vs UASI — Brauerei Schlösser

5.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/47
            
         Rikors ippreżentat fit-8 ta’ April 2010 — Barilla vs UASI — Brauerei Schlösser
   (Kawża T-157/10)
   2010/C 148/76
   Lingwa tar-rikors: l-Ingliż
   
      Partijiet
   
   
      Rikorrenti: Barilla G. u R. Fratelli SpA (Parma, l-Italja) (rappreżentanti: A. Colmano, G. Sironi u A. Vanzetti, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Brauerei Schlösser GmbH (Düsseldorf, il-Ġermanja)
   
      Talbiet tar-rikorrenti
   
   
               —
            
            
               tannulla d-deċiżjoni mogħtija mit-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) fil-25 ta’ Jannar 2010 fil-proċedimenti ta’ appell R 820/2009-2;
            
         
               —
            
            
               tiċħad l-oppożizzjoni magħmula mill-parti l-oħra quddiem il-Bord tal-Appell kontra r-reġistrazzjoni tat-trade mark Komunitarja kkonċernata;
            
         
               —
            
            
               sussidjarjament, tirreferi l-kawża lill-konvenut sabiex ikun jista’ jiċħad l-oppożizzjoni; u
            
         
               —
            
            
               tikkundanna lill-konvenut u lill-parti oħra quddiem il-Bord tal-Appell għall-ispejjeż sostnuti fil-kuntest ta’ dawn il-proċedimenti.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti.
   
      Trade mark Komunitarja kkonċernata: it-trade mark verbali “ALIXIR” għall-prodotti li jaqgħu taħt, fost oħrajn, il-klassi 32.
   
      Proprjetarju tat-trade mark jew tas-sinjal invokat insostenn tal-oppożizzjoni: parti oħra quddiem il-Bord tal-Appell.
   
      Trade mark jew sinjal invokat: reġistrazzjoni fil-Ġermanja tat-trade mark verbali “Elixeer” għal prodotti li jaqgħu taħt il-klassi 32.
   
      Deċiżjoni tad-Diviżjoni tal-Oppożizzjoni: oppożizzjoni milqugħa fl-intier tagħha.
   
      Deċiżjoni tal-Bord tal-Appell: appell miċħud.
   
      Motivi invokati: ksur tal-Artikolu 8(1)(b) tar-Regolament Nru 207/2009, billi l-Bord tal-Appell żbalja meta ddikjara li kienet teżisti probabbiltà ta’ konfużjoni bejn it-trade marks ikkonċernati.